text: ForsíðaKatólska kirkjan í FøroyumFransiskanarasystranar í FøroyumTrúgvKatólska KirkjanMessanTilbiðjanKunning um føstuna og páskirnarBønAt biðja rósukransinBønirKrossvegurinRósukransurin (misk)TiltøkLjósmyndirSamband
text: #000000
text: Katólska KirkjanMessanTilbiðjanKunning um føstuna og páskirnar
text: #000001
text: Vit hava beint nú livað ígjøgnum eina heilt serstaka viku í heimssøguni. Síðsta sunnudag mintust vit dagin, tá ið Jesus kom inn í Jerúsalem við eini mannamúgvu, sum beyð honum vælkomnum: “flest øll av mannamúgvuni breiddu klæði síni á vegin, og summi brutu greinar av trøunum og løgdu á vegin. Men mannamúgvurnar, sum gingu undan honum og sum gingu aftaná, rópaðu og søgdu, Hosianna, Dávids sonur! Vælsignaður veri tann, ið kemur í Harrans navni! Hosianna í hægsta himli!” Men ikki øll vóru so glað. Ein av nærmastu vinum hansara hevði útflýggjað hann til myndugleikarnar. Jesus varð settur í varðhald, dømdur til deyða og avrættaður á krossinum á Golgata. “Á tí staði, har sum hann hevði verið krossfestur, var urtagarður, og í urtagarðinum nýggj grøv”, og har løgdu Jósef úr Arimateu og Nikodemus Jesu likam. Men deyðin kundi ikki halda Jesusi, og hann reis upp frá deyðun. Í dag hátíðarhalda vit tað nýggja lívið. Jesus lovaði okkum, at tann, sum trýr á hann skal aldri um ævir doyggja. Hann bjóðaði okkum lut í ævigum lívi.
text: #000002
text: Frá kirkjunnar fyrstu døgum hava kristin hátíðarhildið hetta nýggja lívið við dópssakramentinum. Í teimum fyrstum døgunum, fólk sum ynsktu at gerast kristin gingu niður í vatnið, sum vanliga var ein á, og tá tey komu upp aftur byrjaðu tey ein nýggjan kapittul í teirra lívi. Tey hvítu klæðini í einum dópi er eitt tekin um eina nýggja byrjan. Tá nýggj kristin verða doypt játta tey hvat tey trúgva (um tað er eitt barn, er tað onkur annar, ið svarar teirra vegna): tey siga at tey trúgva á Gud, hin alvalda Faðir, skapara himins og jarðar, á Jesus Krist, Guds einborna Son, váran Harra, og á Heilaga Andan. Men áðrenn tey fara niður í vatnið, skulu tey nýggju kristnu kunngera at tey vísa alt tað ónda frá sær. Áðrenn tey siga hvat tey trúgva, skulu tey avnokta djevulin, allar gerningar hansara og allan atburð hansara.
text: #000003
text: Um eina lítla løtu, fert tú at endurnýggja tíni dópslyfti. Í ár, fyrislái eg tykkum, at minnast tey tingini tit avnoktaðu fyri at gerast kristin: tað vil siga, alt sum er ónt. Tað var eitt álvarsligt lyfti, og tað eigur at vera eitt álvarsligt lyfti í dag. Um tú ert sannur, tá tú endurnýggjar tíni dópslyfti, kundi tað verið ein nýggj byrjan sum kristin. Tað kundi veruliga verðið eitt nýtt lív, tað nýggja páskalívið.
text: #000004